Meie pere on otsustanud  oma kodu rajada hetkel kogu Euroopa Liidu poolt patuoinaks tembeldatud Kreeka pealinna Ateenasse. Miks?    Kui esimest korda siia tulime avastasime endilegi üllatuseks, et toidu hinnad on Eesti omadega samal tasemel. Kuude möödudes selgus, et meelelahutus, alates alkoholist lõpetades teatri, kino ja ööklubide külastusega on odavam, tehnika, nii kodutehnika kui arvutid, telerid ja muusika keskused on odavamad. Nüüd korterit otsides avastasime et ka kinnisvara hinnad on samal tasemel.    Kreekas loetakse miinimum palgaks 650 EURi kuus, samas kui Eestis on see umbes 280 EURi kuus.    Eesti hinna tase on võrdne Euroopa kultuuripealinnaga kus elab alaliselt 5 miljonit inimest ja mida külastab iga hooaeg 2 miljonit turisti.    Eesti valitsuse kulutused Toompea välikäimla ja laguneva vabadusamba püstitamisel on võrreldavad vaid Jaapaniga. Nemad ostavad sama summa eest kunsti kokku. Olgu märgitud, et tegu on n.ö. vaba rahaga.    Ainuke viis kuidas Eestit päästa, hr  Parts, on lõpetada esinemine ja tunnistada endile, et ollakse alles 20 aastat iseseisvas riigis, euroopa ida osas, kus peale vanalinna ei ole suurt midagi näha.    Võimalusi on 2.    Kas langetada elu kallidust või tõsta üldist palkade taset.    Siis tulevad ka inimesed tööle.